EkBass/fiwiki-20250220-pages-articles huggingface dataset:
Kirsten Gillibrand

Kirsten Elizabeth Rutnik Gillibrand (s. 9. joulukuuta 1966 Albany, New York) on yhdysvaltalainen demokraattipoliitikko. Hän on ollut New Yorkin osavaltion edustaja senaatissa vuodesta 2009 alkaen. Gillibrand suoritti alemman korkeakoulututkinnon Dartmouth Collegessa vuonna 1988 ja ylemmän tutkinnon oikeustieteestä Kalifornian yliopistossa vuonna 1991. Valmistumisensa jälkeen hän työskenteli asianajajana. Vuosina 2007–2009 Gillibrand oli edustajainhuoneen jäsen. Tammikuussa 2009 hänet nimitettiin New Yorkin senaattoriksi Hillary Clintonin siirryttyä ulkoministeriksi. Vuoden 2010 täytevaalissa hänet valittiin jatkamaan kauden loppuun ja vuonna 2012 hänet valittiin ensimmäiselle täydelle kuusivuotiskaudelle. Gillibrand on profiloitunut voimakkaasti naisten oikeuksia puolustavaksi poliitikoksi sekä #MeToo -liikkeen kärkihahmoksi. Maaliskuussa 2019 Gillibrand ilmoitti virallisesti lähtevänsä demokraattisen puolueen presidenttiehdokkaaksi vuoden 2020 vaaleihin. Hän vetäytyi kisasta 28. elokuuta 2019. Gilibrand on naimisissa ja hänellä on kaksi lasta. ==Lähteet== ==Aiheesta muualla== * Gillibrandin senaattorisivut Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Newyorkilaiset poliitikot Luokka:Vuonna 1966 syntyneet Luokka:Elävät henkilöt
Amidaasi

Amidaasi eli asyyliamidaasi tai amidohydrolaasi on hydrolaaseihin kuuluva entsyymi, joka katalysoi amidien hydrolyysiä ammoniakiksi ja karboksylaatti- ioneiksi. Entsyymiä esiintyy useissa eliöissä niin prokaryooteissa kuin eukaryooteissakin. Usein amidaasilla on myös esteraasiaktiivisuutta eli se kykenee hydrolysoimaan myös estereitä. Entsyymin katalysoiman reaktion mekanismi on niin kutsuttu pingpong-mekanismi, jossa välituotteena muodostuu asyylientsyymi. Amidaasin EC-numero on EC 3.5.1.4 ja CAS-numero 9012-56-0.Jana Rentner, Rolf Breinbauer & Mandana Gruber-Khadjawi: Enzymes in Organic Synthesis, Kirk-Othmer Encyclopedia of Chemical Technology, John Wiley & Sons, New York, 2014. Viitattu 15.7.2015Wolfgang Aehle, Herbert Wadlmann, Carsten Schultz, Harald Gröger, Carlo Dinkel & Karlheinz Drauz: Enzymes, 5. Enzymes in Organic Synthesis, Ullmann's Encyclopedia of Industrial Chemistry, John Wiley & Sons, New York, 2008. Viitattu 15.7.2015 == Amidaasin käyttö == Amidaasi hyväksyy monien muiden hydrolaasin substraateikseen laajan kirjon amidifunktionaalisuuden sisältäviä yhdisteitä. Amidi voi olla alifaattinen, aromaattinen, heterosyklinen tai muita rengasrakenteita sisältävä. Amidaasia käytetään yhdessä nitriilihydrataasin kanssa karboksyylihappojen valmistamiseen nitriileistä, jotka nitriilihydraataasit muuttavat ensin amideiksi. Amidaasi katalysoi karbamaattien hydrolyysiä amiineiksi, alkoholeiksi ja hiilidioksidiksi. Tätä voidaan käyttää karbamaattiryhmällä suojattujen amiinien suojaryhmän poistamiseen. == Lähteet == Luokka:Hydrolaasit
Mars Climate Orbiter

Mars Climate Orbiter (aiemmin Mars Surveyor '98 Orbiter) oli NASAn 338 kilogrammaa painava avaruusluotain, joka laukaistiin Marsiin 11. joulukuuta 1998 Cape Canaveral Air Force Stationin laukaisukompleksi 17A:sta, Floridasta. Luotaimen oli tarkoitus tutkia Marsin ilmastoa, kaasukehää ja pinnanmuutoksia, sekä toimia kommunikaatiolinkkinä Mars Surveyor '98 -ohjelman napalasketujalle. 23. syyskuuta 1999 yhteys luotaimeen menetettiin sen ollessa asettumassa Marsin kiertoradalle. Alus tuli Marsiin radalla, joka toi sen liian lähelle planeetan pintaa, jolloin se kulki Marsin kaasukehän yläosan läpi ja tuhoutui. Väärän radan oli aiheuttanut maa-aseman käyttämä ohjelmisto, joka antoi aluksen liikemäärän paunasekunneissa, eikä SI-järjestelmän mukaisissa newtonsekunneissa, kuten NASAn ja luotaimen valmistaneen Lockheed Martinin välisessä sopimuksessa oli määritelty.Stephenson, Arthur G. et al. 1999: s. 16 ==Lähteet== * ===Viitteet=== ==Aiheesta muualla== Luokka:Mars- luotaimet
Valasmon rautasulatto

Valasmon rautasulatto () oli Aunuksen läänin Porajärven volostissa 1800–1900-lukujen vaihteessa toiminut tehdaslaitos. Valasmon rautasulatto rakennettiin vuonna 1868 Suunujoen Valasmonkoskelle lähelle Porajärven kylää. Se valmisti valurautaa Petroskoin Aleksanterintehdasta varten. Yksimasuunisen tehtaan käyttämää järvimalmia ja puuhiilen raaka-ainetta toimittivat paikalliset talonpojat. Puhallin sai käyttövoimansa vesirattaasta, joka vuonna 1883 korvattiin turbiinilla. Sulatteena käytettiin Munjärvenlahden kalkkia ja Petroskoin tai Vytegran tulenkestävää savea. Teknisesti vanhanaikaisen sulaton tuottavuus oli heikko ja sen kapasiteetti oli vain osittain käytössä. Tuotanto kasvoi Venäjän–Japanin sodan aikana, mutta vuonna 1908 sattuneen tulipalon jälkeen laitos suljettiin. Tehtaan yhteydessä sijaitsivat työläisten asuinparakit, virkailijoiden talot, kauppa, kirkko, koulu ja puinen laivalaituri. Vuonna 1905 siellä oli 107 asukasta. Tehdasalueen rauniot ovat valtakunnallinen suojelukohde. ==Lähteet== ==Aiheesta muualla== * Valasmon tehdas Karjalan tasavallan matkailusivustolla Luokka:Karjalan tasavallan historia Luokka:Venäläiset teollisuusyritykset
Kažma

Kažma (, suomeksi myös Kaisma) on kylä Karjalan tasavallan Karhumäen piirin Sungun kunnassa. Se sijaitsee Äänisjärven lahtien välisellä kapealla kannaksella 14 kilometriä Sungusta maanteitse lounaaseen. Kylässä on 104 asukasta (vuonna 2013). Sungun pogostaan kuulunut Kažman kylä mainitaan ensimmäisen kerran vuoden 1496 verokirjassa. Myöhemmin kylään rakennettiin kirkko. 1900-luvun alussa Kažma lähikylineen muodosti Sungun volostiin kuuluneen kyläkunnan. Vuonna 1905 kyläkunnassa oli 63 kylää ja yli 3 000 asukasta. Kažmassa asukkaita oli 182. Neuvostoaikana perustettiin Äänisentauksen piirin kuulunut Kažman kyläneuvosto. Vuonna 1933 sen 45 asutuksessa oli yli 2 000 asukasta, jotka kolmea karjalaista lukuun ottamatta olivat kaikki venäläisiä. Vuonna 1959 Kažman kyläneuvosto liitettiin Suurlahden kyläneuvostoon. Kylän kautta kulkee Plavnikin ja Terehovon välinen maantieGeneralnyi plan, s. 39.. Palveluihin kuuluvat kulttuuritalo, kirjasto ja kauppaGeneralnyi plan, s. 49, 51.. ==Lähteet== * ===Viitteet=== Luokka:Karhumäen piirin asutut paikat
Freddy vs. Jason vs. Ash

Freddy vs. Jason vs. Ash on vuonna 2007 alkanut, Dynamite Entertainmentin ja WildStormin julkaisema sarjakuva. Se on epävirallista jatkoa vuoden 2003 elokuvalle Freddy vs. Jason. Freddy vs. Jason vs. Ash sai puolestaan jatkoa vuoden 2009 sarjakuvalla Freddy vs. Jason vs. Ash: Nightmare Warriors. == Tarina == Freddy vs. Jason vs. Ash sijoittuu aikaan viisi vuotta Freddy vs. Jason-elokuvan tapahtumien jälkeen ja 16 vuotta elokuvan Pimeyden armeija jälkeen. Tarina alkaa, kun Will Rollins ja Lori Campbell (elokuvan Freddy vs. Jason protagonistit) palaavat Crystal Lakelle, mutta Jason tappaa heidät pian sen jälkeen ja vie heidän ruumiinsa hökkeliin läheisessä metsässä. Siellä Jason vaipuu transsiin ja Freddy Krueger ja Jasonin äiti esiintyvät Jasonille. Freddy on nyt ansassa, voimattomana Jasonin mielessä. Sillä välin, Ash Williams kutsutaan uudelle Crystal Laken S-Martille. Jason tappaa joukon teinejä ja Ash sekä S-Martin työntekijät alkavat tehdä suunnitelmaa Jasonin voittamiseen. Freddy käyttää Necronomiconia lisätäkseen Jasonin älykkyyttä. Myöhemmin, kun Ash ja muut selviytyjät nukkuvat, he kohtaavat Freddyn unissaan. Ash ja hänen joukkonsa S-Martin työntekijöitä kohtaavat Freddyn ja Jasonin Jasonin kotona, jossa Freddy on jo vapauttanut Necronomiconin täyden voiman. Kolmen kauhuikonin viimeisessä kohtaamisessa Freddy herättää eloon kaikki Jasonin aiemmat uhrit Perjantai 13. päivä- elokuvista ja Jason muuttaa Voorheesin talon Elm Streetin taloksi. Kuitenkin, Ash käyttää Necronomiconia avatakseen portaalin ja karkottaa Freddyn samalla kun Jason on eristettynä jäätyneen Crystal Laken alla. Luokka:Yhdysvaltalainen sarjakuva Luokka:Sarjakuvalyhytsarjat Luokka:Kauhusarjakuvat
Margaretha (Ruotsin prinsessa)

thumb|230px|Margaretha häissään vuonna 1964. Prinsessa Margaretha (Margaretha Désirée Victoria, s. 31. lokakuuta 1934) on Ruotsin kuningas Kaarle XVI Kustaan vanhin sisar. Margaretha syntyi vuonna 1934 prinssi Kustaa Aadolfin ja prinsessa Sibyllan esikoisena. Tuonaikaisen lain mukaan nainen ei voinut periä hallitsijan asemaa, joten kuninkaaksi nousi myöhemmin hänen pikkuveljensä Kaarle Kustaa. Tämä ohitti kruununperimyksessä myös isosiskonsa Birgitan, Désiréen ja Christinan. Margaretha meni vuonna 1964 naimisiin liikemies John Amblerin kanssa, ja he muuttivat Englantiin. Prinsessa ei viihtynyt huomion kohteena, vaan halusi elämäänsä yksityisyyttä ja jättäytyi pois julkisuudesta. Margaretha ja Ambler erosivat 1990-luvulla, mutta pari ei koskaan hankkinut virallista avioeroa. Ambler kuoli vuonna 2008. Nykyään prinsessa Margaretha osallistuu hovin edustustilaisuuksiin harvakseltaan. Hän elää yhä Britannissa, jossa asuvat myös hänen kolme lastaan. == Lähteet == == Aiheesta muualla == Luokka:Ruotsin prinsessat Margaretha Luokka:Elävät henkilöt
Kuusiranta

Kuusiranta () on kylä Karjalan tasavallan Karhumäen piirin Tolvojan kunnassa Venäjällä. Se sijaitsee Äänisjärven rannalla 21 kilometriä Tolvojasta kaakkoon.Generalnyi plan, s. 10. Kylässä on 119 asukasta (vuonna 2012)Generalnyi plan, s. 4.. Kuusiranta on useista pikkukylistä koostunut pesäkylä, jota yhdisti korkealla paikalla sijainnut pogosta. Kylä ja sen kirkko mainitaan ensimmäisen kerran vuonna 1563. Seudun asukkaat olivat 1800-luvun tiedon mukaan venäläistyneitä karjalaisia. 1900-luvun alussa Kuusiranta muodosti Tolvojan volostiin kuuluneen kyläkunnan. Vuonna 1905 siinä oli 12 kylää ja lähes 2 000 asukasta. Neuvostoaikana perustettiin Äänisentauksen piiriin kuulunut Kuusirannan kyläneuvosto. Vuonna 1933 sen 29 asutuksessa oli 1 500 asukasta, jotka kaikki olivat venäläisiä. Virojärven kyläneuvosto yhdistettiin Kuusirantaan vuonna 1959, ja pian tämän jälkeen koko kyläneuvosto liitettiin Tolvojaan. Kylään johtaa sorapäällysteinen tie TolvojastaGeneralnyi plan, s. 20.. Lähistöllä toimii karjatilaGeneralnyi plan, s. 30.. Palveluihin kuuluvat kirjasto museoineen, lääkintäasema ja kaksi kauppaaGeneralnyi plan, s. 22–23.. Paikallinen nähtävyys on Kuusirannassa asuneen runonlaulaja Irina Fedosovan hautaGeneralnyi plan, s. 19.. ==Lähteet== * ===Viitteet=== ==Aiheesta muualla== * Kuusiranta Karjalan tasavallan matkailusivustolla Luokka:Karhumäen piirin asutut paikat
Virojärvi

Virojärvi () on kylä Karjalan tasavallan Karhumäen piirin Tolvojan kunnassa Venäjällä. Se sijaitsee Äänisniemellä kymmenen kilometriä Tolvojasta kaakkoon. Kylässä on 17 asukasta (vuonna 2012)Generalnyi plan, s. 4.. Virojärven kylät muodostivat 1900-luvun alussa Tolvojan volostiin kuuluneen kyläkunnan. Vuonna 1905 siinä oli 11 kylää ja lähes 1 800 asukasta. Neuvostoaikana perustettiin Äänisentauksen piiriin kuulunut Virojärven kyläneuvosto. Vuonna 1933 sen 26 asutuksessa oli lähes 1 600 asukasta, jotka kaikki olivat venäläisiä. Vuonna 1959 Virojärvi liitettiin Kuusirannan kyläneuvostoon. Kylän kautta kulkee Tolvojasta Kuusirantaan johtava sorapäällysteinen tieGeneralnyi plan, s. 20.. Lähistöllä louhitaan šungiittiaGeneralnyi plan, s. 29–30.. ==Lähteet== * ===Viitteet=== Luokka:Karhumäen piirin asutut paikat
Oskar Gröning

Oskar Gröning (10. kesäkuuta 1921 Nienburg, Saksa – 9. maaliskuuta 2018) oli saksalainen SS-Unterscharführer, joka toimi kirjanpitäjänä Auschwitzin keskitysleirillä. Myöhemmin Gröning kertoi avoimesti kokemuksistaan Auschwitzissa ja kritisoi julkisesti Holokaustin kiistäjiä. Hän joutui 93 vuoden ikäisenä huhtikuussa 2015 oikeuteen syytettynä avunannosta ainakin 300 000 Unkarin juutalaisen murhaan kesällä 1944. Tuolloin Auschwitziin kuljetettiin junilla noin 425 000 juutalaista, joista 300 000 oli surmattu saapumisen jälkeen kaasukammioissa. Gröning oli ollut laitureilla ottamassa vastaan juutalaisilta takavarikoituja rahoja ja arvoesineitä. Hänen väitettiin tietoisesti osallistuneen natsien tuhoamiskoneiston ylläpitämiseen, vaikka tiesi leirin tapahtumista. Syyttäjä vaati Gröningille 3,5 vuoden vankeusrangaistusta. Hän piti syyllisyyttä lieventävänä seikkana Gröningin vähäistä osallisuutta. Syyttäjä katsoi, että rangaistukseen piti vaikuttaa alentuvasti se, että Gröning oli ollut tutkinnan kohteena 1970-luvulta alkaen, mutta syytteet oli nostettu vasta nyt. Oikeus tuomitsi Gröningin 15. heinäkuuta 2015 neljän vuoden vankeusrangaistukseen avunannosta 300 000 Unkarin juutalaisen murhaan. Hänen asianajajansa pyysi tuomion lykkäämistä Gröningin korkean iän perusteella, mutta lääkärit katsoivat Gröningin olevan riittävän hyväkuntoinen kärsimään vankeusrangaistuksen. Hakemukset tuomion lykkäämisestä hylättiin elokuussa 2017. Gröning anoi vielä armahdusta tammikuussa 2018, mutta armahdus torjuttiin. Gröning kuoli 96-vuotiaana 9. maaliskuuta 2018, ennen tuomionsa alkamista. ==Lähteet== Luokka:Vuonna 1921 syntyneet Luokka:Vuonna 2018 kuolleet Luokka:Sotarikoksista vankeuteen tuomitut Luokka:SS-sotilaat
Femi Ogunode

Femi Ogunode (s. 15. toukokuuta 1991 Ondo City, Nigeria) on nigerialaissyntyinen qatarilainen pikajuoksija, joka kilpailee 100 ja 200 metrillä. 175 senttimetriä pitkä ja 72 kilogrammaa painava vuonna 2009 Qatariin muuttanut ja samana vuonna maan edustusoikeuden saanut Ogunode piti aiemmin hallussaan 100 metrin Aasian ennätystä 9,91 ja 200 metrin Aasian ennätystä 19,97. == Ura == Ogunode saavutti pronssia 60 metriltä sisäratojen MM-kilpailuista 2014 Sopotista. Vuoden 2011 MM-kilpailuissa Daegussa Ogunode oli mukana 200 metrillä ja 400 metrillä, jossa hän oli finaalin kahdeksas. Pekingin MM-kilpailuissa 2015 hän sijoittui 200 metrillä seitsemänneksi. Vuodelle 2021 siirretyissä Tokion olympialaisissa hän eteni välieriin sekä 100 että 200 metrillä. Sekä Aasian kisoista että yleisurheilun Aasian- mestaruuskilpailuista hän on saavuttanut neljä kultaa. Vuoden 2014 Aasian kisoissa hän vei 100 metrin juoksun Aasian ennätyksen toiselta nigerialaissyntyiseltä qatarilaiselta Samuel Francisilta juostuaan ajan 9,93. Vuoden 2015 Aasian-mestaruuskilpailuissa Wuhanissa hän teki nykyisen ennätyksen 9,91. == Muuta == Ogunode jäi vuonna 2011 kiinni klenbuterolin käytöstä ja sai kahden vuoden kilpailukiellon, joka päättyi 8. tammikuuta 2014. Myös Ogunoden pikkuveli Tosin Ogunode edustaa pikajuoksussa Qataria. == Henkilökohtaiset ennätykset == Ulkoradoilla * 100 metriä: 9,91 (Wuhan 2015 ja Gainesville 2016) * 200 metriä: 19,97 (Bryssel 2015) * 400 metriä: 45,12 (Kanton 2010) Sisäradoilla * 60 metriä: 6,51 (Flagstaff 2014) * 400 metriä: 47,15 (Leipzig 2010) == Lähteet == Luokka:Qatarilaiset pikajuoksijat Luokka:Dopingrikkomuksesta tuomitut qatarilaiset Luokka:Dopingrikkomuksesta tuomitut yleisurheilijat Luokka:Vuonna 1991 syntyneet Luokka:Elävät henkilöt
Henry Laasanen

Henry Laasanen on suomalainen sosiologi, kirjailija ja yhteiskuntatieteiden maisteri. Hänet tunnetaan muun muassa miesten tasa-arvo-ongelmia ja markkina- arvoteoriaa koskevista kannanotoista. Laasasen näkemyksistä on uutisoitu muun muassa televisiossa, radiossa sekä lehdissä. Laasanen palkittiin vuonna 2016 miesten tasa-arvopalkinnolla. Teoksessaan Naisten seksuaalinen valta (2008) Laasanen tuo esille näkemyksen seksuaalisuudesta vallankäytön muotona, joka tulee nostaa yhteiskunnalliseen keskusteluun. Laasanen on ylläpitänyt vuodesta 2003 saakka tasa-arvoasioita ja ihmissuhteita käsittelevää blogia. Vuonna 2019 Laasanen kommentoi Ylen tasapuolisuudesta kirvonneessa keskustelussa, että Jälkiviisaat-ohjelman yhdeksästä vakiojäsenestä neljä on kovan luokan feministejä.https://www.suomenuutiset.fi/onko-ylen-jalkiviisaat-tasapuolinen- ohjelma-keskustalaiset-aityivat-huutamaan-ettei-ohjelmassa-ole-koskaan-ole- ollut-puolueen-edustajaa-yle-puolustautui-erikoisella-tavalla/ == Julkaisut == * Laasanen, Henry: Naisten seksuaalinen valta. 2008. Multikustannus, Jyväskylä. ISBN: 978-952-468-165-0. * Laasanen, Henry: Miehet ja tasa-arvo sekä Mikä naistutkimuksessa on vikana? (Artikkelit julkaisussa Epäneutraali sukupuolikirja, toim. Simo Grönroos). 2016. ISBN: 978-952-7145-16-6 == Lähteet == Luokka:Suomalaiset sosiologit Luokka:Suomalaiset yhteiskuntatieteilijät Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt
Trialetin kulttuuri

thumb|right|250px|Trialetin kulttuurin alue harmaalla, Urartu mustalla. Trialetin kulttuuri oli Länsi-Georgian alueella, Alexeev manuscript Chapter VII (continued): Bronze Age in Eurasia] Geraldine Reinhardt 1991 ollut pronssikautinen kulttuuri n. 2500-1500 eaa. Kulttuuri tunnetaan päälliköiden kumpuhaudoista, joissa saattaa olla nelipyöräisiä sotavaunuja. Lisäksi kulttuuri tunnetaan taitavista metallitöistään. Kulttuuria pidetään yleensä esi-indoeurooppalaisena. == Edeltäjät ja seuraajat == Trialetin kulttuuria edelsi Hassunan ja Halafin traditioiden tapainen keraamis-neoliittinen Shulaveri-Shomun kulttuuri. ==Lähteet== Luokka: Georgian historia Luokka:Pronssikauden kulttuurit Luokka:Georgialainen kulttuuri
Pikku prinssi (albumi)

Pikku prinssi on suomalaisen rap-artisti Uniikin kuudes studioalbumi. Sen julkaisi 26. kesäkuuta 2015 Rähinä Records.MTV Store Albumi nousi Suomen virallisen listan sijalle 12. == Kappaleet == Fono.fi == Lähteet == Luokka:Uniikin albumit Luokka:Sakke Aallon tuottamat albumit Luokka:MMENin tuottamat albumit Luokka:MGI:n tuottamat albumit Luokka:Vuoden 2015 albumit
Viktorija Zjabkina

Viktorija Viktorovna Zjabkina (, s. 4. syyskuuta 1992 Almaty) on kazakstanilainen pikajuoksija, joka kilpailee 100 ja 200 metrillä. Zjabkina on 173 senttimetriä pitkä ja painaa 63 kilogrammaa.http://www.sports- reference.com/olympics/athletes/zy/viktoriya-zyabkina-1.html == Ura == Zjabkina oli mukana vuoden 2012 kesäolympialaisissa, jossa hän jäi 200 metrillä alkueriin. Rio de Janeiron olympialaisissa 2016 hän karsiutui alkuerissä 100 ja 200 metrillä sekä 4 × 100 metrin viestissä. Hän on ollut mukana myös neljissä MM-kilpailuissa selviytyen parhaimmillaan välieriin 100 ja 200 metrillä Pekingissä 2015. Aasian kisoista Zjabkinalla on yksi viestihopea ja -pronssi sekä Aasian-mestaruuskilpailuista viisi kultaa ja yksi hopea. Vuoden 2015 kesäuniversiadeista Zjabkina voitti kultaa 100 metriltä, 200 metriltä ja pikaviestistä. Hän on voittanut Kazakstanin mestaruuden 100 metrin juoksussa 2011 ja 2015, 200 metrin juoksussa 2011, 2013 (23,64 s), 2015 ja 2018, 4 × 100 metrin viestissä 2011, 2012, 2014 ja 2015 sekä 4 × 200 metrin viestissä 2017. Sisäradoilla hän on voittanut maansa mestaruuden 60 metrillä 2015, 2016 ja 2017 sekä 200 metrillä 2016 ja 2017. == Muuta == Zjabkina opiskelee liikuntakasvatusta Kazakstanin kansallisessa yliopistossa.http://www.gwangju2015.com/athletes/ Tätä kautta hän sai osallistumismahdollisuuden universiadeihin, jotka on tarkoitettu yliopisto- opiskelijoille. == Ennätykset == === Ulkoradoilla === * 100 metriä: 11,19 (Peking 2015) * 200 metriä: 22,77 (Gwangju 2015, NR) * 400 metriä: 51,67 (Almaty 2012) === Sisäradoilla === * 60 metriä: 7,20 (Ust-Kamenogorsk 2016, NR) * 200 metriä: 23,25 (Ust-Kamenogorsk 2016, NR) == Lähteet == Luokka:Kazakstanilaiset pikajuoksijat Luokka:Vuonna 1992 syntyneet Luokka:Elävät henkilöt
The Strain

The Strain on yhdysvaltalainen kauhusarja. Se perustuu Guillermo del Toron ja Chuck Hoganin luomaan saman nimiseen kirjasarjaan. Sarjaa esitettiin ensimmäisen kerran 13. kesäkuuta 2014 FX-televisiokanavalla. Syyskuussa 2016 FX ilmoitti tilanneensa sarjaan neljännen kauden, joka tulee olemaan samalla myös viimeinen. Viimeinen kausi esitettiin kesällä 2017. ==Tarina== Lentokoneen laskeuduttua John F. Kennedyn kansainväliselle lentoasemalle se pimenee, eikä lennonjohto saa siihen enää yhteyttä. Paikalle kutsuttiin CDC:n epidemiologi tohtori Ephraim Goodweather (Corey Stoll) tiimeineen. He löytävät lentokoneesta 206 ruumista ja neljä elävää uhria. Ruumiiden kadottua ruumishuoneelta alkaa paljastua kuinka vaarallinen uhka ihmiskunnalle on kyseessä.screenrant.com FX Developing Guillermo del Toro’s ‘The Strain’ Trilogy Into a TV Series ==Näyttelijät== ==Lähteet== ==Aiheesta muualla== *Virallinen sivusto * Luokka:Yhdysvaltalaiset fantasiasarjat Luokka:2010-luvun yhdysvaltalaiset kauhusarjat Luokka:Romaaneihin perustuvat televisiosarjat Luokka:Yhdysvaltalaiset draamasarjat Luokka:FX:n televisio-ohjelmat
Al-Wusta

Al-Wusta () on yksi Omanin yhdestätoista kuvernementiksi (muḥāfaẓah) kutsutusta hallinnollisesta alueesta. Hallinnollinen keskus on Haima. Kuvernementti muodostuu lähinnä hiekka-, sora- tai kallioaavikosta. Kuvernementti rajautuu idän puolella Arabianmereen, lounaassa Dhofarin kuvernementtiin, lännessä Saudi-Arabiaan, sekä pohjoisessa az-Zahiran, ad- Dakhiliyyan, ash-Šarqiyyan pohjoiseen ja ash-Šarqiyyan eteläiseen kuvernementtiin. Toukokuussa 2015 al-Wustan kuvernementin nväkiluvuksi kirjattiin 41 310 henkeä, joista omanilaisia oli 22 754 ja ulkomaalaisia (ekspatriootit) 18 556. Kuvernementin pinta-ala on 82 471 neliökilometriä. == Piirikunnat == Al-Wustan kuvernoraatti jakautuu aluehallinnon toisella tasolla neljään piirikuntaan (wilaya): Duqm (ad-Duqm), Haima (Haymā), Jazer (al-Jāzer) ja Mahout (Maḥūt). Wilayan nimi Arabiaksi +transl. Pinta-ala km2 Väkiluku (VL 7.12.2003) Väkiluku (VL 12.12.2010) Väkiluku 2013 Omanilaisia % (2013) Duqm الدقم, ad-Duqm Haima هيما, Haymā Jazer الجازر, al-Jāzer Mahout محوت, Maḥūt ==Katso myös== *Valkobeisan suojelualue, Oman ==Lähteet== ==Aiheesta muualla== *Arabian Oryx Sanctuary, Oman (eoearth.org) Luokka:Omanin alueet
Christabel Nettey

Christabel Nettey (s. 2. kesäkuuta 1991 Brampton, Ontario) on kanadalainen pituushyppääjä. Nettey on 162 senttimetriä pitkä ja painaa 57 kilogrammaa. Hänellä on Kanadan ennätys niin sisä- kuin ulkoradoiltakin. == Ura == Nettey oli mukana vuoden 2013 MM-kilpailuissa Moskovassa, jossa hän jäi karsintaan. Vuoden 2014 Kansainyhteisön kisoista hän saavutti pronssia tuloksella 649. Nettey oli pronssilla myös vuoden 2013 Frankofonisissa kisoissa, tuloksella 663. Vuoden 2015 Pan-Amerikan kisoista Torontosta Nettey saavutti kultaa tuloksella 690. Hän sijoittui neljänneksi Pekingin MM-kilpailuissa 2015 tuloksella 695. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017. Hän sijoittui seitsemänneksi Birminghamin MM-hallikilpailuissa 2018. Hän voitti samana vuonna kultaa Gold Coastin Kansainyhteisön kisoissa tuloksella 684. Vuonna 2021 järjestetyissä Tokion olympialaisissa ja Eugenen MM-kilpailuissa 2022 hän karsiutui loppukilpailusta. Vuonna 2007 hän saavutti pronssia ruotsalaisviestistä alle 18-vuotiaiden MM-kilpailuista. Hän saavutti alle 20-vuotiaiden Pan-Amerikan- mestaruuskilpailuissa hopeaa pituushypyssä 2009. == Ennätykset == === Ulkoradoilla === * pituushyppy: 699 cm (Eugene 2015, NR) === Sisäradoilla === * pituushyppy: 699 cm (Tukholma 2015, NR) == Lähteet == Luokka:Kanadalaiset pituushyppääjät Luokka:Vuonna 1991 syntyneet Luokka:Elävät henkilöt
Al-Zahira

Al-Zahira (, az̧ Z̧āhirah) on yksi Omanin yhdestätoista maakunnasta. Hallinnollinen keskus on Ibrin kaupunki. Maakunta muodostuu suurelta osin hiekka-, sora- tai kallioaavikosta, pohjoisessa on myös Hajarvuoriston eteläosia jokilaaksoineen (wadit). Al-Zahira rajautuu lännessä Saudi-Arabiaan ja Yhdistyneisiin arabiemiirikuntiin, pohjoisessa al-Buraimin ja al-Batinan pohjoiseen, idässä al-Dakhiliyyan sekä etelässä al-Wustan maakuntaan. Toukokuussa 2015 al-Zahiran maakunnassa kirjattiin asuvan 191 742 henkeä, joista omanilaisia oli 142 045 ja ulkomaalaisia (vierastyöläiset mahdollisine perheineen) 49 697. Maakunnan pinta-ala on noin 44 000 neliökilometriä. == Piirikunnat == Al-Wustan maakunta jakautuu aluehallinnon toisella tasolla kolmeen piirikuntaan (wilaya): Dank, Ibri ja Yanqul. Wilayan nimi Arabiaksi +transl. Pinta-ala km2 Väkiluku (VL 7.12.2003) Väkiluku (VL 12.12.2010) Väkiluku 2013 Omanilaisia % (2013) Dank ضنك Ibri عبري, 'Ibrī Yanqul ينقل Ibri, Oman (2013).jpg|Ibrin linna ympäristöineen. ==Lähteet== ==Aiheesta muualla== *The Dhahirah Region (omaninfo.com) *Ibri – on the trail of ancient caravan hub (omaninfo.com) *Adh-Dhahirah Region (touroman.om) *Geography, History and Culture (omanpocketguide.com) Luokka:Omanin alueet
Pleasantville (New York)

Pleasantville on Yhdysvaltojen kunta New Yorkin osavaltion kaakkoiskulman Westchesterin piirikunnassa. Noin 7 000 asukkaan kunta kuuluu New Yorkin metropolialueen pohjoispuolen esikaupunkualueisiin, joista pääsee junalla Manhattanin Grand Central Terminaliin noin tunnissa. Pleasantville tunnetaan Reader’s Digest -kustantamon ja suoramarkkinointiyhtiön synnyinpaikkana vuodelta 1922, mutta vuodesta 1939 yhtiön pääkonttori sijaitsi naapurikaupungissa Chappaquassa kunnes se 2010 siirrettiin New Yorkiin ja White Plainsiin. Pleasantvillen high school on noteerattu parhaan 1 prosentin joukkoon Yhdysvalloissa Newsweek-aikakauslehden tilastoissa. Kaupungissa sijaitsee myös Pace-yliopiston kampus sekä elokuvaan keskittynyt kulttuurikeskus Jacob Burns Film Center (JBFC). Luokka:New Yorkin kunnat Luokka:Westchesterin piirikunta
Joy (elokuva)

Joy on vuonna 2015 ensi-iltansa saanut yhdysvaltalainen elämäkerrallinen draamakomedia, jonka on käsikirjoittanut ja ohjannut David O. Russell. Elokuva kertoo Joy Manganosta, Ingenious Designsin toimitusjohtajasta, joka keksi ”Miracle Mopin”. Sen päärooleissa ovat Jennifer Lawrence, Robert De Niro, Édgar Ramírez, Elisabeth Röhm ja Bradley Cooper. Sen ensi-ilta on 25. joulukuuta 2015. Jennifer Lawrence palkittiin roolistaan parhaan naispääosan Golden Globella ja sai myös parhaan naispääosan Oscar-ehdokkuuden. == Vastaanotto == === Arvostelut === Elokuva on saanut ristiriitaisen vastaanoton kriitikoilta. Arvosteluja keräävän Rotten Tomatoes -sivuston mukaan 60 prosenttia kriitikoista on antanut elokuvalle myönteisen arvosanan keskiarvolla 6.3/10. Tulos perustuu 225 arvioon. Metacriticissä elokuvalla on 56 pistettä 100:sta. Dome Martta Kaukonen Episodi Jouni Vikman Film-O-Holic Riina Kesänen Helsingin Sanomat Jutta Sarhimaa Ilta-Sanomat Tarmo Poussu V2 Jari Tapani Peltonen === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Oscar Paras naispääosa Jennifer Lawrence Golden Globe Paras musikaali- tai komediaelokuva Golden Globe Paras naispääosa musikaali- tai komediaelokuvassa Jennifer Lawrence == Lähteet == == Aiheesta muualla == * Luokka:Vuoden 2015 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:David O. Russellin ohjaamat elokuvat Luokka:Golden Globe -palkitut elokuvat Luokka:Elokuvat liike-elämästä
Coarraze

Coarraze on kunta Lounais-Ranskassa Pyrénées-Atlantiquesin departementissa Akvitanian alueella. Kunnassa on keskiaikainen linna Château de Coarraze. Siellä tuleva Ranskan kuningas Henrik IV vietti lapsuutensa. Alkuperäisestä vuonna 1350 rakennetusta linnasta on jäljellä linnan päätorni. Nykyinen linna rakennettiin vuonna 1755.Tour de France 2015 ==Aiheesta muualla== ==Lähteet== Luokka:Pyrénées-Atlantiquesin kunnat
Gabonin koripallomaajoukkue

Gabonin koripallomaajoukkue edustaa Gabonia koripallon arvokilpailuissa. Gabonin maajoukkue osallistui Afrikan-mestaruuskilpailuihin ensimmäisen kerran vuonna 1993, jolloin se sijoittui yhdeksänneksi.http://archive.fiba.com/pages/eng/fa/event/p/sid/2405/_/1993_African_Championship_for_Men/index.html Saman sijoituksen se saavutti seuraavalla osallistumiskerrallaan vuonna 2005.http://archive.fiba.com/pages/eng/fa/event/p/sid/4524/_/2005_FIBA_Africa_Championship_for_Men/index.html Maa selviytyi myös vuoden 2015 AM-kilpailujen lopputurnaukseen. Gabon ei ole pelannut kesäolympialaisissa tai maailmanmestaruuskilpailuissa. Tunnetuin Gabonin maajoukkueessa pelannut lienee Stéphane Lasme. == Lähteet == * Gabon arvokisaturnauksissa archive.fiba.com * Gabonese men national team eurobasket.com === Viitteet === Luokka:Koripallomaajoukkueet Maajoukkue
Mathias Frank

Mathias Frank (s. 9. joulukuuta 1986 Roggliswil, Luzernin kantoni) on sveitsiläinen maantiepyöräilijä. Hän aloitti ammattilaisuransa Gerolsteiner- tallissa 2008, edusti BMC Racing Teamia 2009–2013, IAM Cycling -tallia 2014–2016 sekä AG2R -joukkuetta viimeisinä ammattilaisvuosinaan 2017–2021. Frank sijoittui Sveitsin ympäriajossa 2014 toiseksi 33 sekuntia Rui Costalle hävinneenä. Espanjan ympäriajossa 2016 hän voitti 17. etapin kuuden sekunnin erolla Leopold Königiin. == Saavutuksia == Lähteet: Pro Cycling Stats, Cycling Archives ;2006 :Tour des Aéroports, 4. etapin voitto ;2007 :Thüringen- Rundfahrt (alle 23-v. kilpailu), kokonaiskilpailun ja 5. etapin voitto :GP Guillaume Tell, 4. etapin voitto ;2008 :GP Schwarzwald, voitto ;2009 :GP Guillaume Tell, kokonaiskilpailun voitto ;2010 :Sveitsin ympäriajo, mäkikirikilpailun voitto ;2011 :Sveitsin ympäriajo, kokonaiskilpailussa kuudes ;2013 :Sveitsin ympäriajo, kokonaiskilpailussa viides :Itävallan ympäriajo, 4. ja 5. etapin voitto :USA Pro Cycling Challenge, kokonaiskilpailussa toinen, 2. etapin voitto ;2014 :Critérium International, kokonaiskilpailussa toinen, piste- ja mäkikirikilpailun voitto, 3. etapin voitto :Tour de Romandie, kokonaiskilpailussa neljäs :Bayern Rundfahrt, kokonaiskilpailussa toinen, 2. etapin voitto :Sveitsin ympäriajo, kokonaiskilpailussa toinen ;2015 :Ranskan ympäriajo, kokonaiskilpailussa kahdeksas ;2016 :Espanjan ympäriajo, 17. etapin voitto == Lähteet == == Aiheesta muualla == *Virallinen sivusto Luokka:Sveitsiläiset maantiepyöräilijät Luokka:Vuonna 1986 syntyneet Luokka:Elävät henkilöt
Alexander Zickler

Alexander Zickler (s. 28. helmikuuta 1974 Bad Salzungen) on saksalainen entinen jalkapalloilija. Hänen pelipaikkansa oli hyökkääjä.Alexander Zickler National Football Teams -sivustolla == Seurajoukkueura == Zickler teki ensiesiintymisensä Saksan Bundesliigassa Dynamo Dresdenissä, jossa hän kaudella 1992–1993 teki kolme maalia 18 ottelussa. Seuraavaksi kaudeksi hän siirtyi Bayern Müncheniin, jossa hän pelasi 214 ottelua tehden 51 maalia. Zickler voitti seurassa seitsemän Saksan-mestaruutta, neljä kertaa Saksan cupin, viisi kertaa Saksan liigacupin sekä kansainväliset kilpailut Mestarien liigan, UEFA-cupin ja Intercontinental Cupin kunkin kertaalleen.Alexander Zickler Fussballdaten-sivustolla Kesällä 2005 Zickler siirtyi Itävallan Bundesliigassa pelaavaan Red Bull Salzburgiin, jossa hän viiden kauden aikana teki 56 maalia 137 sarjaottelussa ja voitti Itävallan-mestaruuden kolmesti. Pääsarjauransa Zickler päätti LASK Linzissä, jossa hän kaudella 2010–2011 pelasi 15 sarjaottelua ja onnistui maalinteossa kerran. == Maajoukkueura == Zickler teki ensiesiintymisensä A-maajoukkueessa 18. marraskuuta 1998, kun Saksa pelasi kotonaan 1–1-tasapelin Alankomaita vastaan. Hän pelasi yhteensä 12 A-maaottelua vuosina 1998–2002. Maaleja Zickler teki näissä otteluissa kaksi, molemmat Espanjaa vastaan 16. elokuuta 2000 pelatussa ystävyysottelussa, jonka Saksa voitti kotonaan 4–1. == Saavutukset == Bayern München * Bundesliiga (7): 1993–1994, 1996–1997, 1998–1999, 1999–2000, 2000–2001, 2002–2003, 2004–2005 * Saksan cup (4): 1997–1998, 1999–2000, 2002–2003, 2004–2005 * Saksan liigacup (5): 1997, 1998, 1999, 2000, 2004 * Mestarien liiga: 2000–2001 * UEFA-cup: 1995–1996 * Intercontinental Cup: 2001 Red Bull Salzburg * Itävallan Bundesliiga (3): 2006–2007, 2008–2009, 2009–2010 == Lähteet == == Aiheesta muualla == Luokka:Saksalaiset jalkapalloilijat Luokka:Vuonna 1974 syntyneet Luokka:Elävät henkilöt
Virkasalaisuuden rikkominen

Virkasalaisuuden rikkomiseen syyllistyy virkamies, joka paljastaa tai hyväksikäyttää julkisuuslaissa salassa pidettäväksi määriteltyä tietoa. Virkasalaisuuden rikkominen on virkarikos, josta voidaan Suomen rikoslain mukaan tuomita sakkoon tai vankeuteen enintään kahdeksi vuodeksi. Jos tiedon paljastuminen on johtunut virkamiehen huolimattomuudesta, mutta tekoa ei kuitenkaan voida pitää vähäisenä, voidaan virkamies tuomita tuottamuksellisesta virkasalaisuuden rikkomisesta sakkoon tai enintään puoleksi vuodeksi vankeuteen. ==Lähteet== Luokka:Rikokset
Joululauluja (Juha Tapion albumi)

Joululauluja on Juha Tapion kahdeksas albumi, joka julkaistiin 16. marraskuuta 2012. Albumia on myyty noin 40 000 kappaletta joka ylittää platinalevyn myynnin. Albumista tehtiin vuonna 2021 uusittu painos, jossa levylle lisättiin kolme uutta kappaletta: "Joulukertomus", "Taivas sylissäni" sekä "Sydämeeni joulun teen". == Kappaleet == Vuoden 2012 versio (38.34 min) # # # # # # # # # # # # # Vuoden 2021 versio (49.35 min) # # # # # # # # # # # # # # Joulukertomus # Taivas sylissäni # Sydämeeni joulun teen ==Lähteet== Luokka:Juha Tapion albumit Luokka:Vuoden 2012 joulualbumit Luokka:Suomalaiset joulualbumit
Steve Morabito

Steve Morabito (s. 30. tammikuuta 1983) on sveitsiläinen maantiepyöräilijä. Hän aloitti ammattilaisuransa Phonak Hearing Systems -joukkueessa 2006, edusti Astana Teamia 2007–2009, BMC Racing Teamia 2010–2014 ja viimeisenä ammattilaistallinaan FDJ/Groupama-FDJ:tä 2015–2019. Hän voitti maantieajon Sveitsin-mestaruuden 2018. == Saavutuksia == Lähteet: Pro Cycling Stats, Cycling Archives ;2006 :GP Schwarzwald, toinen :Sveitsin ympäriajo, 5. etapin voitto ;2007 :Herald Sun Tour, kokonaiskilpailussa toinen, 4. etapin ja 6. etapin (aika-ajo) voitto ;2010 :Sveitsin ympäriajo, kokonaiskilpailussa neljäs ;2012 :Itävallan ympäriajo, kokonaiskilpailussa toinen ;2014 :Sveitsin ympäriajo, kokonaiskilpailussa kuudes ;2018 :Maantieajon Sveitsin-mestaruus == Lähteet == Luokka:Sveitsiläiset maantiepyöräilijät Luokka:Vuonna 1983 syntyneet Luokka:Elävät henkilöt
Virkarikos

Virkarikoksiksi kutsutaan Suomen rikoslain 40 luvussa mainittuja rikosnimikkeitä, joihin virkamies (eräisiin myös kansanedustaja) voi syyllistyä virantoimituksessaan. Virkarikosten vanhenemisaika on vähintään viisi vuotta. Rikoslaissa virkarikoksia ovat: *lahjuksen ottaminen, törkeä lahjuksen ottaminen, lahjuksen ottaminen kansanedustajana ja törkeä lahjuksen ottaminen kansanedustajana *lahjusrikkomus *virkasalaisuuden rikkominen ja tuottamuksellinen virkasalaisuuden rikkominen *virka-aseman väärinkäyttäminen ja törkeä virka-aseman väärinkäyttäminen *virkavelvollisuuden rikkominen ja tuottamuksellinen virkavelvollisuuden rikkominen ==Lähteet== Luokka:Rikokset
Virka-aseman väärinkäyttäminen

Virka-aseman väärinkäyttämiseen syyllistyy virkamies, joka käyttää virka- asemansa suomaa valtaa oman tai toisen hyödyn tai toisen haitan tavoitteluun. Rikoksesta tuomitaan Suomen rikoslain 40 luvun 7 §:n mukaan sakkoa tai vankeutta enintään kaksi vuotta. Jos rikoksella on tavoiteltu erityisen suurta hyötyä, suurta vahinkoa tai se on tehty erityisen suunnitelmallisesti ja häikäilemättömästi, voidaan teko tuomita törkeänä virka-aseman väärinkäyttämisenä. Tästä on tuomittava vähintään neljäksi kuukaudeksi ja enintään neljäksi vuodeksi vankeuteen sekä viralta pantavaksi. ==Lähteet== Luokka:Rikokset
Al-Buraimi

Al-Buraimi (, al-Buraimī; myös muodossa Buraimi tai al-Buraymi) on yksi Omanin yhdestätoista kuvernoraatiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2006 aiemmin laajemmasta al-Zahiran alueesta. Hallinnollinen keskus on Buraimin (al-Buraimin) keidaskaupunki Yhdistyneiden arabiemiirikuntien rajalla, rajantakaisen al-Ain kaupungin rakenteeseen kiinnikasvaneena. Kuvernoraatin pinta-ala on 7 460 neliökilometriä. Alue muodostuu suurelta osin hiekka-, sora- tai kallioaavikosta. Al-Buraimi rajautuu lännessä ja pohjoisessa Yhdistyneisiin arabiemiirikuntiin, idässä al-Batinan pohjoiseen ja etelässä al-Zahiran kuvernoraattiin. Toukokuussa 2015 al-Buraimin kuvernoraatissa kirjattiin asuvan 102 991 henkeä, joista puolet oli omanilaisia (51 407 as.) ja puolet ulkomaalaisia (ekspatriootit, eli vierastyöläiset mahdollisine perheineen, 51 504 as.). == Piirikuntataso == Aluehallinnon alemmalla, eli toisella tasolla kuvernoraatti jakautuu kolmeen wilayatiin: Buraimi (al-Buraimi), Mahdah ja as- Sunaynah. ==Lähteet== ==Aiheesta muualla== *The Governorate of Buraimi (omaninfo.com) *Governorate of Al Buraimi (touroman.om) *Geography, History and Culture (omanpocketguide.com) *Governorate of Al Buraimi (omanvisitors.com) Luokka:Omanin alueet
Teknisen suojauksen kiertäminen

Teknisen suojauksen kiertäminen on Suomen rikoslain 49 luvun 3 §:n määrittelemä rikos. Lain mukaan käyttöoikeuksien hallinnan eli DRM:n kiertäminen on rikos, jos teko on omiaan aiheuttamaan huomattavaa haittaa tai vahinkoa. Rikoksesta voidaan tuomita sakkoon tai enintään vuoden vankeuteen. Teko määriteltiin rikolliseksi vuonna 2006 liittyen Lex Karpelaksi kutsuttuun kokonaisuuteen. Suojauksen kiertämistä helpottavien laitteiden tai palveluiden tarjoaja voidaan tuomita teknisen suojauksen kiertämiskeinorikoksesta sakkoon tai enintään vuoden vankeuteen. ==Lähteet== Luokka:Rikokset Luokka:Tekijänoikeus
Brony

Brony on My Little Pony: Ystävyyden taikaa (My Little Pony: Friendship Is Magic) -piirrossarjan kohderyhmän ulkopuolisista faneista käytetty termi. Se on muodostettu yhdistämällä englannin kielen sanat bro (suom. "veli") ja pony (suom. "poni"). Aiemmin tällä tarkoitettiin lähinnä sarjan miespuolisia katsojia. Naispuolisista faneista käytettiin termiä pegasister, joka on muodostettu yhdistämällä englannin kielen sanat pegasus (suom. "pegasos") ja sister (suom. "sisar"). Nykyään termillä brony voidaan kuitenkin tarkoittaa myös naispuolista katsojaa. Sarja on suunnattu alun perin 3–5-vuotiaille tytöille, mutta se on saavuttanut suuren suosion 12–35-vuotiaiden poikien ja miesten keskuudessa. Sarjaa on kehuttu muun muassa animaation laadusta ja hyvästä juonesta. Luokka:My Little Pony Luokka:Englanninkieliset sanat ja sanonnat Luokka:Fanikulttuuri
Lloyd C. Douglas

Lloyd (Doya) Cassel Douglas (27. heinäkuuta 1877 – 13. helmikuuta 1951) oli yhdysvaltalainen pappi ja kirjailija. Hän kirjoitti lähinnä uskonnollisia ja moraalikysymyksiä pohtivia kirjoja. == Elämäkerta == Douglas syntyi 1877 Indianassa Columbia Cityssä. Hänen isänsä Alexander Douglas oli pappi. Douglas valmistui Ohion Springfieldistä Wittenbergin seminaarista, ja hänet vihittiin luterilaiseksi papiksi. Douglas oli vuosien ajan pappina Yhdysvalloissa ja Kanadassa. Douglas kirjoitti ensimmäisen romaaninsa Magnificent Obsession joka ilmestyi vuonna 1929 pienen uskonnollisen kustantamon kautta, kun suuret eivät kiinnostuneet siitä. Kirja oli kuitenkin myyntimenestys. The Robea myytiin kolme miljoonaa kappaletta. Hän meni naimisiin Bessie L. Porchin kanssa, ja he saivat kaksi lasta. Douglas myi ennen kuolemaansa Henry Kosterille romaaninsa The Robe (Näin hänen kuolevan) elokuvaoikeudet, ja elokuva Näin hänen kuolevan sai ensi-illan 1953. Douglas kuoli 1951, joten elokuva valmistui vasta hänen kuolemansa jälkeen. Douglas on haudattu Glendaleen (Kalifornia)Douglas History. ==Suomennetut teokset== * Anna meille syntimme anteeksi (Forgive us our trespasses), suom. Hertta Tiitta, Helsinki: Tammi 1961 * Avaa ovesi kirkkauteen (Magnificent obsession), suom. Jouko Linturi, Helsinki: Tammi 1948 ** myös nimellä: Lääkärin omatunto, Helsinki: Tammi 1958 * Kirkkautta kohti (Green light), suom. Jouko Linturi, Helsinki Tammi 1953 * Kutsu elämään (Invitation to live), suom. Pekka Häkli, Helsinki Tammi 1952 * Näin hänen kuolevan (The robe,), suom. Pekka Häkli, Helsinki: Tammi 1947 * Suuri kalamies (The big fisherman), suom. Jouko Linturi, Helsinki: Tammi 1949 * Suuri parantaja (Disputed passage), suom. Pekka Häkli, Helsinki Tammi 1951 * Voittoisa sydän (White banners), suom. Inkeri Hämäläinen, Helsinki Tammi 1955 == Lähteet == Luokka:Yhdysvaltalaiset kirjailijat Luokka:Vuonna 1877 syntyneet Luokka:Vuonna 1951 kuolleet
Tombaugh Regio

Tombaugh Regio on NASAn antama epävirallinen nimi kääpiöplaneetta Pluton pinnalla olevalle vaalealle alueelle. Alue tunnetaan myös lempinimellä sydän, koska alue muistuttaa ulkonäöltään sydänsymbolia. Alueen muodon havaitsi ensimmäisenä New Horizons -luotain kesällä 2015, vaikka vaalea alue olikin havaittu Pluton pinnalla jo kymmeniä vuosia sitä ennen. Tarkimmat kuvat alueesta saatiin heinäkuun 2015 puolivälissä. Alue on nimetty Pluton löytäjän, tähtitieteilijä Clyde Tombaugh'n mukaan. "Regio" on latinaa ja tarkoittaa aluetta. == Lähteet == Luokka:Pluto (kääpiöplaneetta)
Emanuel Buchmann

Emanuel Buchmann (s. 18. marraskuuta 1992 Ravensburg, Baden-Württemberg) on saksalainen maantiepyöräilijä. Hän edusti Team Specialized Concept Store -joukkuetta vuonna 2012, Rad-Net Rose Teamia kausilla 2013–2014 ja Bora-Argon 18 / Bora-Hansgrohe / Red Bull–Bora–Hansgrohe -tallia vuosina 2015–2024. Vuodesta 2025 alkaen hän on kilpaillut Cofidis-joukkueessa. Hän voitti maantieajon Saksan-mestaruuden 2015 ja 2023. == Saavutuksia == Lähteet:Cycling Archives ;2014 :Okolo Jižních Čech, 3. etapin voitto ;2015 :Maantieajon Saksan-mestaruus :Ranskan ympäriajo, 11. etapilla kolmas ;2016 :Ranskan ympäriajo, nuorten kilpailussa kolmas :Olympialaiset, maantiejossa 14:s ;2017 :Critérium du Dauphiné, nuorten kilpailun voitto :Ranskan ympäriajo, kokonaiskilpailussa 15:s, nuorten kilpailussa kolmas ;2018 :Baskimaan ympäriajo, kokonaiskilpailussa neljäs :Critérium du Dauphiné, kokonaiskilpailussa kuudes :Espanjan ympäriajo, kokonaiskilpailussa 12:s ;2019 :Trofeo Andratx - Lloseta, voitto :UAE Tour, kokonaiskilpailussa neljäs :Baskimaan ympäriajo, kokonaiskilpailussa kolmas, 5. etapin voitto :Critérium du Dauphiné, kokonaiskilpailussa kolmas :Ranskan ympäriajo, kokonaiskilpailussa neljäs :Lombardian ympäriajo, kahdeksas ;2020 :Trofeo Serra de Tramuntana, voitto ;2022 :Italian ympäriajo, kokonaiskilpailussa seitsemäs ;2023 :Maantieajon Saksan-mestaruus :Espanjan ympäriajo, kokonaiskilpailussa 20:s ;2024 :Tour de Hongrie, kokonaiskilpailussa toinen == Lähteet == Luokka:Saksalaiset maantiepyöräilijät Luokka:Vuonna 1992 syntyneet Luokka:Elävät henkilöt
Daniel Hjort (näytelmä)

Daniel Hjort on vuonna 1862 kantaesitetty Josef Julius Wecksellin näytelmä. Sitä pidetään Aleksis Kiven tuotantoa edeltävän ajan ainoana merkittävänä suomalaisena näytelmänä sekä yhtenä parhaista milloinkaan ruotsin kielellä kirjoitetuista historiallisista näytelmistä. On myös arvioitu, että Wecksellin Daniel Hjort on merkittävin ennen August Strindbergiä kirjoitettu ruotsinkielinen näytelmä. Se sisältää vaikutteita Wecksellin esikuvilta, kuten William Shakespeare, Friedrich Schiller ja Victor Hugo, mutta näytelmää on kiitetty myös omaperäisestä psykologisesta henkilökuvauksesta sekä draamallisesta voimasta.Daniel Hjort: Sorgespel i fem akter med fyra tablåer. Doria. Viitattu 16.7.2015. == Yleistä == Näytelmän kantaesitys oli Helsingin Nya Teaternissa 26. marraskuuta 1862. Katsomossa oli myös skitsofreniaa sairastanut Wecksell, joka kuitenkin oli aikalaisten mukaan jo henkisesti poissaoleva. Kolme vuotta myöhemmin hänet otettiin Lapinlahden sairaalaan, jossa Wecksell vietti loppuikänsä. Tukholman Kuninkaallisessa teatterissa näytelmä tuli ensi-iltaan tammikuussa 1864.Nordisk familjebok. Uggleupplagan, del 31: Ural–Vertex, p. 962. Projekt Runeberg. Viitattu 16.7.2015. Daniel Hjort ilmestyi painettuna vasta ensi-iltansa jälkeen vuonna 1863 G. W. Edlundin kustantamana. Teoksen esipuheen oli kirjoittanut Fredrik Cygnaeus. Ensimmäinen suomenkielinen käännös oli Paavo Cajanderin tekemä ja se julkaistiin 1877. Muita suomentajia ovat Mikko Kilpi vuonna 1957 sekä Matti Rossi ja Jouko Turkka 1981.Daniel Hjort Kirjasampo. Viitattu 16.7.2015. Näytelmä käännettiin myös muille kielille, tšekin kielellä se ilmestyi jo vuonna 1869 ja venäjäksi 1883. Wecksell osallistui Daniel Hjortilla senaatin vuonna 1863 julistamaan kaunokirjalliseen kilpailuun, mutta sen voittajaksi valittiin Aleksis Kiven Nummisuutarit.Pelasta kirja – 223 Kiven komedia Kansalliskirjasto. Viitattu 16.7.2015. Wecksellin näytelmään pohjautuu myös Selim Palmgrenin ooppera Daniel Hjort, joka kantaesitettiin Turussa vuonna 1910. == Juoni == Daniel Hjortin taustana ovat Ruotsin valtakunnan 1590-luvun sisäpoliittinen vehkeily sekä valtataistelu. Suomessa ne johtivat lopulta verisiin yhteenottoihin sekä muun muassa Turun ja Viipurin linnojen piirityksiin. Wecksell yhdisti näytelmässä vuosien 1597 ja 1599 tapahtumia, muodostaen niistä yhtenäisen juonen, jonka tapahtumat sijoittuvat parin viikon ajalle Turun linnaan ja sen ympäristöön. Näytelmän nimihenkilö Daniel Hjort on kuningas Kaarlen IX:n lähipiiriin kuuluva avustaja, jonka isän Klaus Flemingin joukot surmasivat nuijasodan aikana. Hjort on toiminut Flemingien kotiopettajana ja saa vihdoin äitinsä tavattuaan selville isänsä kohtalon. Hän päättää kostaa sekä isänsä että setänsä Jaakko Ilkan kohtalon kavaltamalla lähipiirinsä. Tragedia päättyy lopulta itsemurhaan ja verenvuodatukseen. == Lähteet == == Aiheesta muualla == *Daniel Hjortin ensimmäinen painos digitoituna. Kansalliskirjasto. Luokka:Suomalaiset näytelmät Luokka:Vuoden 1863 kirjat
Al-Batinan pohjoinen kuvernementti

Al-Batinan pohjoinen kuvernementti () on yksi Omanin yhdestätoista kuvernementiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2011 jakamalla aiempi Al-Batinan hallinnollinen alue kahteen osaan. Hallinnollinen keskus on Soharin satamakaupunki Omaninlahden rannalla, joka on myös kuvernementin väkirikkain kaupunki (129 759 as., väestönlaskenta 2010). Kuvernementin pinta-ala on 7 899 neliökilometriä. Kuvernementti muodostuu maan pohjoisosan Hajarvuoriston pohjoisrinteistä ja niiden pohjoispuolisesta, merta kohti laskeutuvasta Batinan rannikkotasangosta. Osa alueesta on hiekka-, sora- tai kallioaavikkoa, mutta paikoin vuoristossa, jokiuomien eli wadien varsilla ja rannikkokaistaleella on myös runsaamman kasvillisuuden alueita. Kuvernementti rajautuu pohjoisessa Yhdistyneisiin arabiemiirikuntiin ja Omaninlahteen, idässä Al-Batinan eteläiseen, etelässä Al-Zahiran, sekä lännessä Al-Buraimin kuvernementtiin. Toukokuussa 2015 kuvernementissa kirjattiin asuvan 681 333 henkeä, joista omanilaisia oli 461 859 ja ulkomaalaisia 219 474 (ekspatriootit, eli lähinnä vierastyöläisiä). == Piirikuntataso == Aluehallinnon alemmalla, eli toisella tasolla kuvernementti jakautuu kuuteen wilayatiin: al-Khaburah (al-Khabourah), Liwa, Saham, Shinas, Sohar ja as- Suwaiq. Wilayan nimi Arabiaksi+ transl. Pinta-ala km2 Väkiluku (VL 7.12.2003) Väkiluku (VL 12.12.2010) Väkiluku 2013 Omanilaisia % (2013) al-Khaburah الخابورة, Al-Khābūrah [Al Khaboura] Liwa لوى, Liwa Saham صحم, Ṣaḥam Shinas شناص, Shināṣ Sohar صحار, Ṣuḥār [Sohar] as-Suwaiq السويق, As- Suwaīq Sohar Fort 01.jpg|Soharin linna. Storage Tanks Sohar Oman.jpg|Soharin satama-alueen öljysäiliöitä. Sohar-Cranes.jpg|Satamanostureita. Shinas 04.jpg|Rantanäkymä, Shinas. Shinas 01.jpg|Pikkukauppoja, Shinas. Drougt.JPG|Kuivuuteen kuolleet viljelmän palmut, Shinas (2012). ==Lähteet== ==Aiheesta muualla== *North and South Al Batinah Governorate (omantourism.gov.om) *Geography, History and Culture (omanpocketguide.com) *Al Batinah Governorate (omanvisitors.com) Luokka:Omanin alueet
Al-Batinan eteläinen kuvernementti

Al-Batinan eteläinen kuvernementti () on yksi Omanin yhdestätoista kuvernementiksi (muḥāfaẓah) kutsutusta aluehallinnon ylemmän tason hallintoalueesta. Se muodostettiin lokakuussa 2011 jakamalla aiempi Al-Batinan hallinnollinen alue kahteen osaan. Hallinnollinen keskus on Rustaqin (ar- Rustaq) kaupunki (wilaya) Hajarvuoriston pohjoisjuurella, vain 25 kilometriä Jabal Shamsista, Omanin korkeimmasta vuoresta koilliseen. Kuvernementin pinta- ala on noin 5 320 neliökilometriä. Kuvernementti muodostuu maan pohjoisosan vuoristoketjun pohjoisrinteistä ja niiden pohjoispuolisesta, merta kohti laskeutuvasta Batinan tasangosta. Osa alueesta on hiekka-, sora- tai kallioaavikkoa, mutta paikoin vuoristossa, jokiuomien eli wadien varsilla ja rannikkokaistaleella on myös runsaamman kasvillisuuden alueita. Kuvernementti rajautuu pohjoisessa Omaninlahteen, idässä Masqatin, etelässä ad-Dakhiliyyan, sekä lännessä az-Zahiran ja al-Batinan pohjoiseen kuvernementtiin. Toukokuussa 2015 kuvernementissa kirjattiin asuvan 375 484 henkeä, joista omanilaisia oli 280 102 ja ulkomaalaisia 95 382 (ekspatriootit, eli lähinnä vierastyöläisiä). Aluehallinnon alemmalla, eli toisella tasolla kuvernementti jakautuu kuuteen wilayatiin: ar-Rustaq (ar-Rostaq), al-Awabi, Nakhal, Wadi al-Maawil, Barka ja al-Musanah. Wilayan nimi Arabiaksi+ transl. Pinta-ala km2 Väkiluku (VL 7.12.2003) Väkiluku (VL 12.12.2010) Väkiluku 2013 Omanilaisia % (2013) al-Awabi العوابي, Al-'Awābī Barka بركاء, Barka' al-Musanah المصنعة, Al-Maṣna'ah [Musannah] Nakhal نخل, Nakhal [Nakhl] Rustaq (ar-Rustaq) الرستاق, Ar-Rustāq Wadi al-Maawil وادي المعاول, Wādī al-M'āwil [Wadi al Maawil] Rustaq Fort 02.jpg|Rustaqin linnoitus. Barka Fish Market.jpg|Barkan kalatoria. Oman bullfighting (4).jpg|Omanilainen härkätaistelu, Barka. Nakhal Fort (2).jpg|Nakhalin linnoitus. Nakhal Fort (3).jpg|Nakhalin linnoitusta ympäristöineen. ==Lähteet== ==Aiheesta muualla== *North and South Al Batinah Governorate (omantourism.gov.om) *Geography, History and Culture (omanpocketguide.com) *Al Batinah Governorate (omanvisitors.com) Luokka:Omanin alueet